สวัสดีค่ะคือแฟนหนูเป็นผช.เป็นคนที่เลือดกำเดาไหลบ่อยมาก บางครั้งนั่งหรือนอน อยู่เฉยๆก็ไหล หนูกังวลค่ะ บอกให้เขาไปหาเขาก็ไม่ไป เขาบอกว่าเป็นปกติ น่าจะอากาศร้อน เขาบอกเขาเป็นแบบนี้มานานแล้ว ปัจจุบันอายุ 21 ค่ะ โรคประจำตัวไม่มีค่ะนิสัยเขาชอบแคะจมูกด้วยค่ะ เผลอไม่ได้เลย แต่อาการที่กำเดาไหลคือยังไม่ได้แคะจมูกเลยนะคะ หนูเลยงงว่าเป็นเพราะอะไรได้บ้างนอกจากแคะจมูกขอบค่ะคุณ
สวัสดีค่ะ การมีเลือดกำเดาไหลเกิดจากเส้นเลือดฝอยหรือเส้นเลือดใหญ่ภายในจมูกแตก ส่วนใหญ่มักเป็นเด็กอายุ 2-10 ปี และผู้สูงวัยในช่วง 50-80 ปีโดยทั่วไป หากเกิดขึ้นนานครั้งๆ สาเหตุ ได้แก่- การล้วงหรือแคะจมูกที่รุนแรง การจามบ่อย ๆ จามแรง สั่งน้ำมูกแรงเกินไป- สิ่งแปลกปลอมติดค้างอยู่ภายในจมูก- จมูกได้รับการกระแทกแรง- สภาพอากาศที่หนาวและแห้ง- การใช้ยาบางชนิดที่มีผลทำให้โพรงจมูกแห้ง เช่น ยาแก้แพ้ ยาแก้คัดจมูก เป็นต้นแต่หากอยู่ในช่วงวัยผู้ใหญ่แล้ว ยังคงมีเลือดกำเดาไหลบ่อยๆ อาจเกิดจาก- การทานยาต้านการแข็งตัวของเลือดเป็นประจำเพื่อรักษาโรคบางอย่าง รวมถึงยาแอสไพริน- เป็นโรคภูมิแพ้ ที่ทำให้มีน้ำมูกและอาการคัดจมูกบ่อยๆ- มีภาวะการแข็งตัวของเลือดผิดปกติ เช่น โรคฮีโมฟิเลีย หรือมีการแข็งตัวของเกร็ดเลือดผิดปกติ เช่น โรควอนวิลลิแบรนด์ (vWD) เป็นต้น- มีเนื้องอกหรือมะเร็งในโพรงจมูกในเบื้องต้น ควรงดการแคะจมูก การสั่งน้ำมูกแรงๆ หากหยุดการแคะไปแล้ว ยังคงมีเลือดกำเดายังคงไหลบ่อยๆ อีก เช่น เลือดกำเดาไหลทุกวัน แนะนำว่าควรไปพบแพทย์เพื่อตรวจหาสาเหตุค่ะ ไม่ควรปล่อยไว้ เพราะการมีเลือดออกบ่อยๆ อาจทำให้เกิดภาวะโลหิตจางได้ค่ะ